
住讜讻讛 诇讘 注"讘 - 驻讬专讜砖 砖讟讬讬谞讝诇抓

讜讗讬讻讗 讚专诪讬 诇讬讛 诪讬专诪讗 [讜讛讬讛 砖讛砖诇讬讱 讗转 讛讚讘专讬诐, 砖讛专讗讛 住转讬专讛]; 诪爪讚 讗讞讚 转谞谉 [砖谞讬谞讜 讘诪砖谞转谞讜] 爪讬谞讬 讛专 讛讘专讝诇 鈥� 讻砖专, 讜讛转谞讬讗 [讜讛专讬 砖谞讜讬讛 讘专讬讬转讗] 讘注谞讬谉 爪讬谞讬 讛专 讛讘专讝诇: 驻住讜诇讛! 讗诪专 讗讘讬讬: 诇讗 拽砖讬讗 [讗讬谞讜 拽砖讛]; 讻讗谉, 砖谞讗诪专 砖讻砖专 鈥� 诪讚讜讘专 砖专讗砖讜 砖诇 注诇讛 讝讛 诪讙讬注 诇爪讚 注讬拽专讜 砖诇 注诇讛 讝讛 讛讘讗 讗讞专讬讜, 讻讗谉, 砖谞讗诪专 砖讛讜讗 驻住讜诇 鈥� 诪讚讜讘专 砖讗讬谉 专讗砖讜 砖诇 讝讛 诪讙讬注 诇爪讚 注讬拽专讜 砖诇 讝讛. 讜诪住讘讬专讬诐 讛讬讻谉 讛讬讜 诪爪讜讬讬诐 讚拽诇讬诐 讗诇讛.


讗诪专 专' 诪专讬讜谉 讗诪专 专' 讬讛讜砖注 讘谉 诇讜讬, 讜讗诪专讬 诇讛 [讜讬砖 讗讜诪专讬诐] 砖讚讘专 讝讛 转谞讬 [砖谞讛 讘讘专讬讬转讗] 专讘讛 讘专 诪专讬 诪砖讜诐 [讘砖诐] 专讘谉 讬讜讞谞谉 讘谉 讝讻讗讬: 砖转讬 转诪专讜转 (注爪讬 讚拽诇) 讬砖 讘讙讬讗 讘谉 讛谞诐 住诪讜讱 诇讬专讜砖诇讬诐, 讜注讜诇讛 注砖谉 诪讘讬谞讬讛诐. 讜讝讛讜 讛诪拽讜诐 砖砖谞讬谞讜 讘诪砖谞转谞讜 讘注谞讬谉 诇讜诇讘讬讜: 爪讬谞讬 讛专 讛讘专讝诇 讻砖专讜转. 讜诪拽讜诐 讝讛 鈥� 讝讜 讛讬讗 驻转讞讛 砖诇 讙讬讛谞诐.


讗 砖谞讬谞讜 讘诪砖谞讛 砖讻诇 诇讜诇讘 砖讬砖 讘讜 砖诇砖讛 讟驻讞讬诐 讻讚讬 诇谞注谞注 讘讜 鈥� 讻砖专. 讗诪专 专讘 讬讛讜讚讛 讗诪专 砖诪讜讗诇: 砖讬注讜专 讗讜专讻诐 讛诪讬谞讬诪诇讬 砖诇 讛讚住 讜注专讘讛 鈥� 砖诇砖讛 讟驻讞讬诐, 讜砖讬注讜专 讗讜专讻讜 讛诪讬谞讬诪诇讬 砖诇 讛诇讜诇讘 鈥� 讗专讘注讛 讟驻讞讬诐. 讜讛讘讚诇 讟驻讞 讝讛 砖讘讬谞讬讛诐 鈥� 讻讚讬 砖讬讛讗 讛诇讜诇讘 讬讜爪讗 诪谉 讛讛讚住 讟驻讞 讗讞讚 诇驻讞讜转.


讜专' 驻专谞讱 讗诪专 讘砖诐 专' 讬讜讞谞谉: 砖讚专讜 砖诇 诇讜诇讘, 爪专讬讱 砖讬爪讗 诪谉 讛讛讚住 讟驻讞. 讻诇讜诪专: 砖讚专转 讛诇讜诇讘 爪专讬讻讛 诇讛讬讜转 诇驻讞讜转 讗专讘注讛 讟驻讞讬诐, 讞讜抓 诪讗讜专讱 讛注诇讬诐.


讜砖讜讗诇讬诐: 转谞谉 [砖谞讬谞讜 讘诪砖谞讛]: 诇讜诇讘 砖讬砖 讘讜 砖诇砖讛 讟驻讞讬诐 讻讚讬 诇谞注谞注 讘讜 讻砖专, 讛专讬 砖讚讬 讘砖诇讜砖讛 讟驻讞讬诐 讘诇讘讚, 讻讜诇诇 讛注诇讬诐 砖诪注诇 诇砖讚专讛! 讜诪砖讬讘讬诐: 讗讬诪讗 [讗诪讜专], 讜转拽谉 讛诇砖讜谉: 讜讻讚讬 诇谞注谞注 讘讜, 讻砖专. 讻诇讜诪专: 注诇讬讜 诇讛讬讜转 讘讗讜专讱 砖诇讜砖讛 讟驻讞讬诐, 讜爪专讬讱 注讜讚 诇讛讜住讬祝 讻砖讬注讜专 砖讬讛讬讛 讘讜 讻讚讬 诇谞注谞注. 诪专 讻讚讗讬转 诇讬讛 [讞讻诐 讝讛 砖诪讜讗诇 讻诪讜 砖讬砖 诇讜], 砖讟驻讞 注讜讚祝 讝讛 讬讛讬讛 谞讜住祝 注诇 讗讜专讱 讻诇诇讬 讘谉 砖诇讜砖讛 讟驻讞讬诐, 讜诪专 讻讚讗讬转 诇讬讛 [讜讞讻诐 讝讛, 专' 讬讜讞谞谉, 讻诪讜 砖讬砖 诇讜], 砖爪专讬讱 砖讟驻讞 讝讛 讬讛讬讛 谞讜住祝 注诇 讗讜专讱 讛砖讚专讛.


讜诪谞住讬诐 诇讛讘讬讗 专讗讬讜转 诇砖讬讟讜转, 转讗 砖诪注 [讘讜讗 讜砖诪注] 诪诪讛 砖砖谞讬谞讜: 砖讬注讜专 讛讚住 讜注专讘讛 鈥� 砖诇砖讛 讟驻讞讬诐 讜砖讬注讜专 讛诇讜诇讘 鈥� 讗专讘注讛 讟驻讞讬诐. 诪讗讬 诇讗讜 [讛讗诐 诇讗] 讛讻讜讜谞讛 讘讛讚讬 [注诐] 讛注诇讬谉, 讜讻讚讘专讬 砖诪讜讗诇! 讜讚讜讞讬诐, 诇讗, 砖讬注讜专 讛诇讜诇讘 讗专讘注讛, 诇讘讚 [讞讜抓] 诪讛注诇讬谉.


讘 讻讬讜谉 砖讛讜讘讗讛 讘专讬讬转讗 讝讜 讚谞讬诐 讘讛 诇讙讜驻讗 (讘讙讜驻讛), 砖讬注讜专 讛讚住 讜注专讘讛 鈥� 砖诇砖讛 讟驻讞讬诐, 讜诇讜诇讘 砖讬注讜专讜 讗专讘注讛 讟驻讞讬诐. 专' 讟专驻讜谉 讗讜诪专: 讘讗诪讛 讘转 讞诪砖讛 讟驻讞讬诐. 讜讛讘谞讜 讘讻讜讜谞转讜, 砖讝讛讜 讛讗讜专讱 讛讚专讜砖 诇讛讚住 讜讛注专讘讛.


讗诪专 专讘讗: 砖专讗 诇讬讛 诪专讬讛 [讬住诇讞 诇讜 讗讚讜谞讜, 讛拽讚讜砖 讘专讜讱 讛讜讗], 诇专' 讟专驻讜谉 砖讻讱 讛讞诪讬专 注诇讬谞讜; 讛砖转讗 [注讻砖讬讜] 讛讚住 注讘讜转 讻讚讬谞讜 讘砖讬注讜专 砖诇砖讛 讟驻讞讬诐 诇讗 诪砖讻讞讬谞谉 [讗讬谉 讗谞讜 诪讜爪讗讬诐 讘拽诇讜转], 讛讚住 讘转 讞诪砖讛 讟驻讞讬诐 诪讘注讬讗 [讛讜爪专讻讛 诇讜诪专] 讜讛专讬 讛讜讗 诪讞诪讬专 注诇讬谞讜 诪讗讚!


讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇 讗诪专; 讻讱 讬砖 诇讛讘讬谉, 讗诪讛 讘转 砖砖讛 讟驻讞讬诐 注砖讛 讗讜转讛 讘转 讞诪砖讛 砖讗诪讛 专讙讬诇讛 讬砖 讘讛 砖讬砖讛 讟驻讞讬诐, 讜讻讜讜谞转讜 砖诇 专' 讟专驻讜谉 讛讬转讛 砖讬砖 诇讞诇拽 讗转 讛讗诪讛 诇讗 诇砖讬砖讛 讟驻讞讬诐, 讗诇讗 诇讞诪讬砖讛 讘诇讘讚 讜谞诪爪讗 讻讬 讘讗讜驻谉 讻讝讛 转讛讗 诪讬讚转 讛讟驻讞 讙讚讜诇讛 讬讜转专, 爪讗 诪讛谉 砖诇砖讛 诪讟驻讞讬诐 讙讚讜诇讬诐 讗诇讛 诇讛讚住, 讜讛砖讗专 讻诇讜诪专 讗专讘注讛 讟驻讞讬诐 讘讙讜讚诇 讝讛 诇诇讜诇讘. 讜诪讞砖讘讬诐: 讻诪讛 讛讜讜 诇讛讜 [讬讛讬讜 诇讛诐] 诇驻讬 讝讛 砖讬注讜专 讛讛讚住 讜讛注专讘讛 讘讗诪讛 讘讬谞讜谞讬转 砖讛讬讗 讘转 砖砖讛 讟驻讞讬诐 鈥� 转诇转讗 讜转诇转讗 讞讜诪砖讬 [砖诇讜砖讛 讟驻讞讬诐 讜砖诇讜砖 讞诪讬砖讬讜转 讛讟驻讞].


讗讜诇诐 讗诐 讻谉 拽砖讬讗 [拽砖讛] 诪讚讘专讬 砖诪讜讗诇 注诇 讚讘专讬 砖诪讜讗诇 注爪诪讜; 讛讻讗 [讻讗谉] 砖诪注谞讜 砖讗诪专 专' 讬讛讜讚讛 讗诪专 砖诪讜讗诇: 砖讬注讜专 讛讚住 讜注专讘讛 砖诇砖讛 讟驻讞讬诐, 讜讛转诐 [讜砖诐] 讗诪专 专讘 讛讜谞讗 讗诪专 砖诪讜讗诇: 讛诇讻讛 讻专' 讟专驻讜谉, 讜讛专讬 讬砖 讛讘讚诇 砖诇 砖诇讜砖 讞诪讬砖讬讜转 讟驻讞 讘讬谞讬讛诐! 讜诪砖讬讘讬诐: 诇讗 讚拽 [诇讗 讚拽讚拽] 砖诪讜讗诇 讘讚讘专讬讜 讻砖讗诪专 "砖诇讜砖讛". 讜转讜讛讬诐: 讗讬诪专 讚讗诪专讬谞谉 诇讗 讚拽 [讗诪讜专 砖讗讜诪专讬诐 讗谞讜 砖诇讗 讚讬讬拽] 讝讛讜 讚讜讜拽讗 讻讗砖专 讛讚讘专 谞讜讟讛 讘砖诇 讻讱 诇讞讜诪专讗 讜诪住专 讗讬驻讜讗 砖讬注讜专 诪拽讜专讘 砖讬砖 讘讜 诇讛讞诪讬专, 讗讜诇诐 讻砖讬讟讛 讛讚讘专 讘砖诇 讻讱 诇拽讜诇讗 [诇讛拽诇], 诪讬 讗诪专讬谞谉 [讛讗诐 讗讜诪专讬诐 讗谞讜] 讻讬 诇讗 讚拽 [讚讬讬拽] 讜讛转讬专 诪转讜讱 讗讬-讚讬讜拽 讚讘专讬诐 讗住讜专讬诐?!


讻讬 讗转讗 [讻讗砖专 讘讗] 专讘讬谉 诪讗专抓 讬砖专讗诇 诇讘讘诇, 讗诪专 砖讬砖 诇讛讘讬谉 讗讞专转 讗转 讚讘专讬 专' 讟专驻讜谉: 讗诪讛 讘转 讞诪砖讛 讟驻讞讬诐 注砖讛 讗讜转讛 砖砖讛. 讻诇讜诪专, 讛讗诪讛 讛讬住讜讚讬转 砖诪讚讘专 讘讛 专' 讟专驻讜谉 讛讬讗 讗诪讛 讘转 讞诪讬砖讛 讟驻讞讬诐 专讙讬诇讬诐 (讻诇讜诪专, 拽讟谞讛 讘砖讬砖讬转 诪谉 讛讗诪讛 讛专讙讬诇讛) 讜讗转 讛讗诪讛 讛拽讟谞讛 讛讝讜 讬砖 诇讞诇拽 诇砖讬砖讛 讟驻讞讬诐 拽讟谞讬诐, 讜诇驻讬 讟驻讞讬诐 讗诇讛 讬砖 诇讞砖讘. 爪讗 诪讛谉 砖诇砖讛 讟驻讞讬诐 讻讗诇讛 诇讛讚住, 讜讛砖讗专 (讗专讘注讛) 诇诇讜诇讘. 讻诪讛 讛讜讬 诇讛讜 [讛谉] 诇驻讬 讛讞砖讘讜谉 鈥�/span> 转专讬 讜驻诇讙讗 [砖谞讬诐 讜讞爪讬] 讟驻讞讬诐 专讙讬诇讬诐.


讜诪拽砖讬诐: 住讜祝 住讜祝 拽砖讬讗 [拽砖讛] 诪讚讘专讬 砖诪讜讗诇 注诇 讚讘专讬 砖诪讜讗诇, 砖驻住拽 讻专' 讟专驻讜谉 砖讗讜专讱 讛讛讚住 讜讛注专讘讛 砖谞讬诐 讜讞爪讬 讟驻讞讬诐, 讜诪爪讚 讗讞专 讗诪专 砖诇讜砖讛! 讜诪砖讬讘讬诐: 诇讗 讚拽 [讚讬讬拽], 讜讛讬讬谞讜 [讜讝讛] 砖诇讞讜诪专讗 诇讗 讚拽 [讚讬讬拽]. 砖讗诪专 专讘 讛讜谞讗 讗诪专 砖诪讜讗诇: 讛诇讻讛 讻专' 讟专驻讜谉, 讜诇驻讬 讝讛 讚讬 诇讚注转讜 讘砖谞讬讬诐 讜讞爪讬 讟驻讞讬诐, 讜讻砖驻住拽 讜讗诪专 砖诇讜砖讛, 诇讗 讚拽讚拽 讘砖讬注讜专.


讙 诪砖谞讛 讛讚住 讛讙讝讜诇 讜讛讬讘砖 鈥� 驻住讜诇. 讛讚住 砖诇 讗砖专讛 (注抓 砖注讜讘讚讬诐 讗讜转讜 诇注讘讜讚讛 讝专讛) 讜砖诇 注讬专 讛谞讚讞转 鈥� 驻住讜诇. 谞拽讟诐 专讗砖讜 砖诇 讛讛讚住, 讗讜 砖谞驻专爪讜 (谞驻专讚讜 诪诪谞讜 诇讙诪专讬) 注诇讬讜, 讗讜 砖讛讬讜 注谞讘讬讜 (驻讬专讜转讬讜, 砖讛诐 讚讜诪讬诐 诇注谞讘讬诐) 诪专讜讘讜转 诪注诇讬讜 鈥� 驻住讜诇. 讜讗诐 诪讬注讟谉 讗转 讛驻讬专讜转 讛诇诇讜, 讜讬砖 讘讜 诪注转讛 专讜讘 注诇讬诐 鈥� 讛专讬 讝讛 讻砖专, 讗讘诇 讗讬谉 诪诪注讟讬谉 驻讬专讜转 讗诇讛 讘讬讜诐 讟讜讘 注爪诪讜.


讚 讙诪专讗 转谞讜 专讘谞谉 [砖谞讜 讞讻诪讬诐]; 谞讗诪专: "讜注谞祝 注抓 注讘转" (讜讬拽专讗 讻讙, 诪), 讜讻讜讜谞转讜: 注抓 砖注谞驻讬讜 讞讜驻讬谉 讗转 注爪讜 砖讛注抓 诪讻讜住讛 讘注诇讬诐, 讜讗讬谞讜 谞专讗讛. 讜讗讬 讝讛 讛讜讗 鈥� 讛讜讬 讗讜诪专 讝讛 讛讚住, 讜诪拽砖讬诐: 讜讗讬诪讗 讝讬转讗 [讜讗诪讜专 砖讛讜讗 注抓 讝讬转] 砖讙诐 讛讜讗 注谞驻讬讜 讞讜驻讬诐 注诇 注爪讜! 讜诪砖讬讘讬诐: 讘注讬谞谉 [爪专讬讻讬诐 讗谞讜] 砖讛注诇讬诐 讬讛讬讜 讻注讬谉 "注讘转" (砖专砖专转) 讜诇讬讻讗 [讜讗讬谉] 讝讛 讘讝讬转.


讜砖讜讗诇讬诐: 讜讗讬诪讗 讚讜诇讘讗 [讜讗诪讜专 砖讛讜讗 注抓 讛注专诪讜谉], 砖注诇讬讜 注砖讜讬讬诐 讻注讬谉 诪拽诇注转! 讜讚讜讞讬诐: 讗祝 砖注诇讬讜 讗讻谉 注砖讜讬讬诐 讻诪拽诇注转, 诪讻诇 诪拽讜诐 讘注讬谞谉 [爪专讬讻讬诐 讗谞讜] 砖讬讛讬讜 注谞驻讬讜 讞讜驻讬谉 讗转 注爪讜 讜诇讬讻讗 [讜讗讬谉 讻讗谉].


讜诪拽砖讬诐: 讜讗讬诪讗 [讜讗诪讜专] 砖诪讗 诪讚讜讘专 讻讗谉 讘注抓 讛讛讬专讚讜祝 砖讬砖 讘讜 砖谞讬 讗诇讛! 讗诪专 讗讘讬讬: "讚专讻讬讛 讚专讻讬 谞注诐" (诪砖诇讬 讙, 讬讝) 谞讗诪专 注诇 讛转讜专讛, 讜诇讬讻讗 [讜讗讬谉 讻讗谉], 诪砖讜诐 砖讛讛讬专讚讜祝 讛讜讗 爪诪讞 专注讬诇 讜讙诐 专讗砖讬 注诇讬讜 讞讚讬诐 讜注砖讜讬讬诐 讻拽讜爪讬诐 讜驻讜爪注讬诐 讗转 讬讚讬 讛讗讜讞讝 讘讛诐, 讜讗讬谉 讗诐 讻谉 讘拽讬讜诐 讛诪爪讜讛 讘讛诐 诪砖讜诐 "讚专讻讬 谞讜注诐". 专讘讗 讗诪专 诪注讬谉 讗讜转讜 讟注诐, 诪讛讻讗 [诪讻讗谉] 诪讻转讜讘 讗讞专, 砖谞讗诪专: "讜讛讗诪转 讜讛砖诇讜诐 讗讛讘讜" (讝讻专讬讛 讞, 讬讟), 讜讚讘专 讛诪讝讬拽 讗讬谉 讘讜 诪砖讜诐 讗诪转 讜砖诇讜诐.


转谞讜 专讘谞谉 [砖谞讜 讞讻诪讬诐] 拽诇讜注 讻诪讬谉 拽诇讬注讛 讜讚讜诪讛 诇砖诇砖诇转, 讝讛讜 讛讚住 砖诇 诪爪讜讛. 专' 讗诇讬注讝专 讘谉 讬注拽讘 讗讜诪专 住讬诪谉 讗讞专: 谞讗诪专: "讜注谞祝 注抓 注讘转" 鈥� 注抓 砖讟注诐 注爪讜 (注谞驻讬讜) 讜驻专讬讜 砖讜讛, 讛讜讬 讗讜诪专 讝讛 讛讚住.


转谞讗 [砖谞讛 讛讞讻诐 讘转讜住驻转讗]: 注抓 注讘讜转 鈥� 讻砖专, 讜砖讗讬谞讜 注讘讜转 鈥� 驻住讜诇, 讗祝 注诇 驻讬 砖讛讜讗 诪诪讬谉 讛讚住.


讜砖讜讗诇讬诐: 讛讬讻讬 讚诪讬 [讻讬爪讚 讛讜讗 讘讚讬讜拽] 注讘讜转 讝讛? 讗诪专 专讘 讬讛讜讚讛: 讜讛讜讗 讚拽讬讬诪讬 转诇转讗 转诇转讗 讟专驻讬 讘拽讬谞讗 [砖谞诪爪讗讬诐 砖诇讜砖讛 砖诇讜砖讛 注诇讬诐 讘拽谉], 砖讬讜爪讗讬诐 砖诇讜砖讛 注诇讬诐 诪讻诇 注讜拽抓 讘注谞祝, 讝讛 讛讜讗 讛拽专讜讬 "注讘讜转". 专讘 讻讛谞讗 讗诪专: 讗驻讬诇讜 讬讜爪讗讬诐 转专讬 [砖谞讬诐] 讛讬讜爪讗讬诐 诪注讜拽抓 讗讞讚 讘注谞祝 讜讞讚 [讜讗讞讚] 讗驻讬诇讜 诪注讜拽抓 砖转讞转讬讛诐 讜讛讜讗 讞讜驻讛 讗转 讛砖谞讬诐 讛诇诇讜, 讗祝 讛讜讗 拽专讜讬 注讘讜转. 诪住讜驻专: 专讘 讗讞讗 讘专讬讛 [讘谞讜] 砖诇 专讘讗 诪讛讚专 讗转专讬 讜讞讚 [讛讬讛 诪讞讝专 注诇 讛讚住 砖讛讜讗 注砖讜讬 讘砖谞讬诐 讜讗讞讚], 讛讜讗讬诇 讜谞驻讬拽 诪驻讜诪讬讛 [讛讜讗讬诇 讜讬爪讗 诪驻讬讜] 砖诇 专讘 讻讛谞讗 砖讗祝 讛讜讗 拽专讜讬 注讘讜转 讜讻砖专, 讜诪驻谞讬 讻讘讜讚讜 讜讞讬讘转讜 诇专讘 讻讛谞讗 讜诇转讜专转讜 讛讬讛 诪讞讝专 讚讜讜拽讗 讗讞专讬讜. 讗诪专 诇讬讛 [诇讜] 诪专 讘专 讗诪讬诪专 诇专讘 讗砖讬: 讗讘讗 [讗讘讬] 讗诪讬诪专 诇讛讛讜讗 [诇讗讜转讜] 讛讚住 讛注砖讜讬 砖谞讬诐 讜讗讞讚 鈥� 讛讚住 砖讜讟讛 拽专讬 诇讬讛 [讛讬讛 拽讜专讗 诇讜].


转谞讜 专讘谞谉 [砖谞讜 讞讻诪讬诐]: 谞砖专讜 专讜讘 注诇讬讜 砖诇 注谞祝 讛讛讚住 讜谞砖转讬讬专讜 讘讜 诪讬注讜讟 鈥� 讻砖专, 讜讘诇讘讚 砖转讛讗 注讘讜转讜 拽讬讬诪转.


讜转讜讛讬诐: 讛讗 讙讜驻讗 拽砖讬讗 [讛讬讗 注爪诪讛 拽砖讛], 讻诇讜诪专: 拽讬讬诪转 住转讬专讛 驻谞讬诪讬转 讘讘讬讟讜讬 讝讛; 讻讬 讗诪专转 诪爪讚 讗讞讚 砖讗诐 谞砖专讜 专讜讘 注诇讬讜 鈥� 讻砖专, 讜讛讚专 转谞讬 [讜讞讝专 讜砖谞讛] 讜讘诇讘讚 砖转讛讗 注讘讜转讜 拽讬讬诪转. 讜讛专讬 讻讬讜谉 讚谞转专讬 诇讛讜 转专讬 [砖谞讜砖专讬诐 砖谞讬诐] 诪谉 讛注诇讬诐 砖讛诐 专讜讘 注诇讬讜, 讗诐 讻谉 注讘讜转 讛讬讻讬 诪砖讻讞转 诇讛 [讗讬讱 讗转讛 诪讜爪讗 讘讛] 注讜讚? 讛专讬 谞砖讗专 专拽 注诇讛 讗讞讚 讘诇讘讚!


讗诪专 讗讘讬讬: 诪砖讻讞转 诇讛 [讬讻讜诇 讗转讛 诇诪爪讜讗 讚讘专 讝讛]

